GiliGold/VAD_KnessetCorpus huggingface dataset:
קובי גרידיש:
בין 50 ל-60 אחוזי הצלחה, אני יכול להראות לכם את הנתונים, הם פה לידי
קובי גרידיש:
 באזור ה-800 מתגיירים כל שנה, לפעמים זה קצת יותר
קובי גרידיש:
 בצה"ל בכלל יש כ-4,500 חסרי דת, כאשר מתוכם את התהליך, ממש מהתהליך הבסיסי, כאלפיים ומשהו
עודד פורר:
איך זה עובד? בגיוס כבר מציעים להם את התהליך?
קובי גרידיש:
איך?
עודד פורר:
איך זה עובד החיבור שלהם ל- - -?
טל מאיר:
אז אני אגיד שיש לנו, נעים מאוד, אני טל, מפקדת קורס נתיב בצה"ל
טל מאיר:
 יש מספר מסלולים, בסדר? בסך הכל יש לנו חמש פלוגות, שמונה מסלולים שונים לחלוטין שהמטרה היא בעצם לאפשר לכל חייל להגיע בכל שלב שהוא מעוניין בו בהצבה
עודד פורר:
מתי מציעים לו את זה? איך החייל, הרי החייל לא יודע, הוא מתגייס, הוא מגיע בגיל 18 לצבא, מה?
טל מאיר:
אז קודם כל, בתחילת כל שנתון גיוס אנחנו מקבלים פוטנציאל של כל החיילים שהם בעצם נחשבים חסרי דת ואנחנו מקבלים את הנתונים שלהם
טל מאיר:
 אנחנו מרימים אליהם טלפון
טל מאיר:
 מתקשר אליהם מפקד מקורס נתיב ואומר להם "שלום, אתה מיועד ל
טל מאיר:
 אתה יכול להגיע, אתה בפוטנציאל שלנו לקורס נתיב, האם אתה מעוניין להגיע לקורס?"
עודד פורר:
אה, אוקיי, יפה
טל מאיר:
אנחנו פונים אליהם
טל מאיר:
 יש סרטון הסברה, יש דף הסבר
טל מאיר:
 אם החייל אומר "רוצה אני" הוא מוזמן להגיע בתחילת השירות, כמו שציין פה קובי, זה המסלול הטוב ביותר שלנו, ואם לא, החייל יכול להגיע בהמשך
טל מאיר:
 חשוב להגיד רגע שפתחנו כמה מסלולים שונים
טל מאיר:
 יש לנו במחו"ה אלון קורס שהוא קורס עברית, מתוכו יש אחוז גדול של חיילים שהם חסרי דת
טל מאיר:
 ובעצם מה שעשינו, פתחנו מסלול ייחודי רק לחיילים האלה שיגיעו ישירות אלינו לקורס
עודד פורר:
 מעוז ביגון, משרד החינוך
מעוז ביגון:
שלום וברכה לכולם
מעוז ביגון:
 במשרד החינוך אנחנו בעצם אחראים על רוב המתגיירים מאתיופיה, ואנחנו עובדים בשיתוף פעולה עם מערך הגיור
מעוז ביגון:
 הרב ולר, אנחנו כבר מכירים כמה וכמה שנים
מעוז ביגון:
 בסך הכל יש עבודה משותפת ותיאום ציפיות עם הרכבי בתי הדין, תוכנית לימודים מסודרת
מעוז ביגון:
 הלומדים אצלנו לומדים במשך שנה שלמה, 500 שעות
מעוז ביגון:
 כל קבוצה לומדת פעמיים בשבוע, 12 שעות שבועיות בעצם, למשך שנה שלמה
מעוז ביגון:
 וסך הכל העסק עובד
מעוז ביגון:
 אני אגיד ואעיר שיש לנו באמת גם קשיי בתחום הזה
מעוז ביגון:
 שמתם לב ש-42% מהמתגיירים הם עולים מאתיופיה
מעוז ביגון:
 מכל המתגיירים בארץ
מעוז ביגון:
 ורובם אצלנו לומדים
מעוז ביגון:
 נגיד שיש הרכב אחד, כן 42% מהמתגיירים בארץ הם עולים מאתיופיה, ורוב התלמידים לומדים אצלנו במערכת
מעוז ביגון:
 אני אגיד שיש לנו רכז אחד והרכב אחד בצפון, רכז אחד והרכב בדרום
מעוז ביגון:
 הדבר הזה עלה מעת לעת עם מערך הגיור, זה יוצר צוואר בקבוק מאוד משמעותי לעולים שמגיעים ולוקח המון זמן עד פתיחת התיקים, ומפתיחת התיקם עד הריאיון הראשון, ומהריאיון הראשון עד הדיון בבית הדין
מעוז ביגון:
וזה סתם, זה גורם לעוגמת נפש גדולה מאוד לתלמידים אצלנו, למתגיירים אצלנו
מעוז ביגון:
 אבל סך הכל, כן, אני מוכרח להגיע שיש פה גם עבודה משותפת ותיאום ציפיות וימי עיון משותפים וכולי
עודד פורר:
 אברהם נגוסה, רצית לדבר?
אברהם נגוסה:
תודה אדוני יושב הראש
אברהם נגוסה:
 אני מצטער שאני פספסתי את הרב יהודה עמיחי, אבל אני, אם אני, מה שאני אומר שכבר אמרת, אני מבקש סליחה מראש
אברהם נגוסה:
 אני רוצה להתייחס לעולים חדשים שנמצאים במרכזי קליטה
אברהם נגוסה:
 הנושא הוא העיכובים
אברהם נגוסה:
 אני מקבל הרבה טלפונים מהעולים החדשים, אפילו גם מהצוות שמטפל במערך הגיור
אברהם נגוסה:
 יש בעיה של עיכובים של בממוצע חצי שנה
אברהם נגוסה:
 בהתחלה או בסיום
אברהם נגוסה:
 עכשיו אני רוצה באמת להבין מה הבעיה
אברהם נגוסה:
 כי האינטרס הלאומי שלנו, שעולים החדשים ייקלטו וישתלבו בחברה הישראלית, ולא יהיו תקועים במרכזי קליטה בגלל העיכובים של תהליך הגיור
אברהם נגוסה:
 לכן אני באמת מתייחס בעניין הזה, יש זעקה בקרב הקהילה, בקרב העולים החדשים, מכל מרכזי הקליטה
אברהם נגוסה:
 ואני מבקש, גם בהתחלה, להתחיל, וגם במהלך התהליך - - -
שלומית אבינח:
מי מעכב את זה? מערך הגיור? מי?
אברהם נגוסה:
תראי, אני אשמח להתייחסות
שלומית אבינח:
מי הגורם המעכב?
אברהם נגוסה:
אני, בעניין הגיור, אז מי שאחראי זה מערך הגיור במשרד ראש הממשלה, שהרב יהודי עמיחי עומד בראש
אברהם נגוסה:
 לכן אני מראש אמרתי שאם כבר הסברת ואמרת - - -
שלומית אבינח:
לא דיברו על זה
עודד פורר:
הוא כן התייחס לזה קצת קודם
עודד פורר:
 תכף אני אתן לא עוד פעם
עודד פורר:
 בסדר, אני רוצה לעשות עוד סיבוב, סבב דוברים
אברהם נגוסה:
אז אני מהצד של העולים
אברהם נגוסה:
אני הפה של העולים
אברהם נגוסה:
לכן אני מדבר על מה שהעולים עוברים אפילו אחרי שסיימו את הליך בית הדין, לסיים את חלק מהתהליכים, יש להם עיכובים רציניים
עודד פורר:
 שי פלבר, ואחר כך חברת הכנסת סולומון
שי פלבר:
אני ארחיב על מה שאמר חבר הכנסת נגוסה
שי פלבר:
 היום, אני אתחיל ואומר שהרב ולר והרב עמיחי עושים מאמצים גדולים מאוד בתוך מרכזי הקליטה
שי פלבר:
 אבל בסוף, יש בעיה שדיבר עליה הרב ולר, של כוח אדם, של מצוקת כוח
שי פלבר:
 היום יש לנו 251 עולים שמחכים מעל 3 חודשים לבית דין
שי פלבר:
 יש לנו לעומת זאת 480 עולים שעשו בית דין פעם ראשונה, נכשלו, והם מחכים חצי שנה לגיור נוסף
שי פלבר:
 עכשיו, מה המשמעות של העיכוב הזה? המשמעות של העיכוב היא היכולת שלהם - - -
עודד פורר:
הם תקועים במרכז קליטה
שי פלבר:
בדיוק
שי פלבר:
 הם לא יכולים לצאת ממרכז הקליטה
שי פלבר:
 אגב, גם לא יכולים לקבל תעודת זהות, בסדר? כי הם עדיין תושבי קבע
שי פלבר:
 תעודת זהות אתה מקבל רק אחרי השלמת תהליך הגיור
שי פלבר:
 העיכוב הזה פוגע במרכזי הקליטה ופוגע בעולים
שי פלבר:
 אני אומר עוד פעם, אני יודע שנעשים מאמצים מאוד מאוד גדולים, אבל בסוף, כמות כוח האדם הקיימת היא לא מספיקה
עודד פורר:
שי, אתה יכול להתייחס גם לגיורים האורתודוקסים לסוגייה הכללית? לא רק לגבי יוצאי אתיופיה
שי פלבר:
אז, אולי אני מציע שעמיחי יתייחס לדבר הזה, נתיב
שי פלבר:
 כי הם אחראים, חברת בת של הסוכנות של היהודית, אבל הוא עושה את כל הגיורים – גם האזרחיים וגם של הצבא
עודד פורר:
אז תכף אני אתן
עמיחי עיטם:
אני לא עושה את הגיורים, אני מלמד
שי פלבר:
מלמד, מלמד
שי פלבר:
 מלמד לקראת גיור, נכון
עודד פורר:
אז תכף אני אתן לך, תכף אני אתן לעמיחי, חבר הכנסת סולומון
עודד פורר:
 ואז אני אתן רק למערך הגיור להשיב לגבי הטענות שעלו פה
עודד פורר:
 בבקשה, חבר הכנסת סולומון
שמעון סולומון:
 מצטער על העיכוב, יום מאתגר היום
שמעון סולומון:
 אני אגיד כמה דברים בהקשר הזה
שמעון סולומון:
 מרגע הגעתם של עולים לארץ, יש שני דברים מאוד מרכזיים, שבסוף אנחנו נקבל אזרח מן השורה שנקלט והוא, מה שנקרא, נהיה חלק מהחברה, אחד, זה היכולת, אני מדבר כרגע על מתגיירים בלבד, כן? אחד זה היכולת באמת לייצר גיור איכותי, לבבי, שנותן מעטפת רוחנית מספיק משמעותית, כדי שבסוף באמת יהיה איזשהו חיבור, חיבור יהודי לסיפור הזה
שמעון סולומון:
 אז יש דבר אחד שאני יודע שהוא מכונה גם בסוכנות וגם במערך הגיור מעטפת רוחנית, שאני יודע להגיד מבדיקה שעשיתי בחודשים האחרונים, הייתי במרכז הקליטה, גם שי יודע וגם הרב יהודה יודע, ואני מזהה שבכל מרכזי הלקיטה, אם ישנה מעטפת רוחנית היא מועטה, ובחלק גדול מהם אין בכלל
שמעון סולומון:
 והדבר הזה הוא כלי מאוד משמעותי, ולכן אני שם פה על השולחן שבסיפור של מערך הגיור חסר באופן משמעותי הסיפור של מעטפת רוחנית, ואפשר אחר כך להסביר מה זה אומר
שמעון סולומון:
     דבר שני זה הסיפור של תקנים
שמעון סולומון:
 אני אדבר כרגע, אני מצטער, לא מכיר את המערך הכללי כולו, אבל ביחס ליהדות אתיופיה, למתגיירים יוצאי אתיופיה, זה פקק בלתי רגיל
שמעון סולומון:
 כלומר, יש מצב שבו, כמו שאמר כאן קודם לכן, 42% מהמתגיירים בישראל הם יוצאי אתיופיה, אבל שהם רק שני רכזים
שמעון סולומון:
 42% מהמתגיירים בישראל הם יוצאי אתיופיה, והיחס, הם מקבלים ביחס לתקנים וביחס לאמצעים וביחס לכל מה שמרכיב את הסיפור של גיור, הוא מעט מאוד מאוד
שמעון סולומון:
 וזה דבר שחייב להשתנות
שמעון סולומון:
 זה לא יכול להיות
שמעון סולומון:
 זה דבר שהוא לא יכול לקרות
שמעון סולומון:
 פעם אחת זה מסתכל את המתגיירים, פעם שנייה אנחנו יודעים שה מעכב את היציאה שלהם החוצה לשכונות ובכלל לערים מעבר למרכזי הקליטה
שמעון סולומון:
 ודבר שלישי, אני יודע שכולם עושים פה עבודה מאוד משמעותית, אני התרשמתי מכל בעלי העניין שיש פה רצון גדול אבל אין משאבים, ואתה זה צריך לתת
שמעון סולומון:
דבר אחרון שלי זה הסיפור של גם מיקום מרכזי קליטה אם בסוף מתגייר, מתגייר בסוף אנחנו רוצים, זה אדם שאומר "אני רוצה להיות חלק מהעם היהודי"
שמעון סולומון:
 וכשהוא אומר שהוא רוצה להיות חלק מהעם היהודי אז צריך לתת לו מעטפת ככל היכולת שהוא יהיה חלק מזה
שמעון סולומון:
 ואם אני שם אותו במקומות שבהם אורח החיים היהודי לא נוכח, כן? זה בקיבוצים או בשכונות או במקומות שזה לא קיים, זה בעייתי
שמעון סולומון:
 ופה הפנייה שלי לסוכנות היהודית – לראות איך קובעים את המקומות
שמעון סולומון:
 לא איפה שיש לי מקום של שטח פנוי, אלא להבין שמיקום מרכז הקליטה הוא גם חלק מהתהליך הזה
עודד פורר:
 כן, מערך הגיור
יהודה עמיטל:
קודם כל, בעצם כבר רוב הדברים כר נאמרו על ידי קודמיי, גם על ידי שי וגם על ידי חבר הכנסת משה סולומון
יהודה עמיטל:
 ואני רוצה רק להגיד לידידי אברהם נגוסה, אנחנו לא שני צדדים
יהודה עמיטל:
 אני עוסק בגיור אתיופים 15 שנה כבר
יהודה עמיטל:
 ואני ישבתי בבתי דין מיוחדים של האתיופים לפחות כ-15 שנה, והקשר שלי עם העדה הוא מאוד חזק
יהודה עמיטל:
 ואני מאוד - - -
עודד פורר:
לא, זה לא שאלה אישית
יהודה עמיטל:
לא, אני אומר - - -
עודד פורר:
יש פה שאלה, חבר'ה בואו
יהודה עמיטל:
אני אסביר
עודד פורר:
יש פה שאלה של תקנים, יש פה שאלה של כוח אדם
יהודה עמיטל:
הבעיה היא - - -
קריאה:
רק עכשיו אתה נמצא במקום אחר
קריאה:
 בצד הממשלה
יהודה עמיטל:
אני רוצה לומר שבאמת עיקר הבעיה היא התקנים
יהודה עמיטל:
 הבעיה היא המעטפת הרוחנית
יהודה עמיטל:
 ויש לנו 18 מרכזי קליטה, או 19 מרכזי קליטה
קריאה:
19
יהודה עמיטל:
ויש להם רק שמונה שליחים
יהודה עמיטל:
 זאת אומרת, כל, אני כדיין אומר לכם כאן, אדם שנדחה פעם ראשונה בבית הדין ואין לו שליח יהדות במרכז הקליטה, הוא לא יצא ממרכז הקליטה
יהודה עמיטל:
 הוא לא יצא, שפוט הוא לא יצא
יהודה עמיטל:
 מדוע? מכיוון שאין מי - - -
עודד פורר:
מה המדינה עושה כדי שזה יקרה?
יהודה עמיטל:
זו שאלה שצריך להפנות - - -
עודד פורר:
מי צריך לשים לו את אותו שליח במרכז הקליטה?
משה קול:
אנחנו, מערך הגיור צריך לשים את אותו שליח בהתקשרות שלנו עם הסוכנות, אבל אנחנו צריכים לקבל תקציב לכך
עודד פורר:
ממי?
משה קול:
מהמדינה, ושהמדינה תבין שלא לעצור אותנו בכל - - -
עודד פורר:
מי זה המדינה? אתם שייכים למשרד ראש הממשלה
עודד פורר:
 ראש הממשלה לא מתקצב אתכם?
שי פלבר:
עודד, אני אסביר לך
שי פלבר:
 כל עולה מאתיופיה שמגיע מתוקצב, בסדר? בהחלטת הממשלה, ב-2,500 שקל לטובת מעטפת הגיור שלו
שי פלבר:
 בכלל זה כולל עזרי לימוד וגם שליח יהדות
שי פלבר:
 צודקים פה החברים, שליח היהדות במרכז הקליטה הוא תקן קריטי, בסדר? כי הוא זה שמלווה את העולים ביום-יום שלהם
שי פלבר:
 לצערנו הרב, ודיברת על הויה דולורוזה, הרב ולר - - -
שמעון סולומון:
צריך להבין, שליח רוחני, זה משפחה
שמעון סולומון:
 זה משפחה
שי פלבר:
הרב ולר אומר ויה דולורוזה
שי פלבר:
 עד היום, כמעט שנה מאז "צור ישראל" 2, לא נחתם ההסכם עם הסוכנות היהודית על מעטפת הקליטה על ידי החשבות
שי פלבר:
 פעם בטענה שאם הסוכנות היא פטור ממכרז, לא פטור ממכרז וכולי, והרבה מאוד תירוצים כאלה ואחרים
עודד פורר:
מי הבעיה?
שי פלבר:
חשבות, משרד האוצר, אני מניח
עודד פורר:
משרד ראש הממשלה מונע - - -
שי פלבר:
עד היום אין לנו הסכם חתום - - -
משה קול:
משרד ראש הממשלה לא ייכנס - - -
שי פלבר:
אף על פי ששבוע הבא אנחנו מסיימים את ניצת "צור ישראל" 2
שי פלבר:
 עדיין ההסכם, כל פעם אנחנו מקבלים נתחים-נתחים, ובהקשר הזה אנחנו לא יכולים להיות חשופים כי אני לא יכול לקחת כוח, כי אין לנו את ההסכם חתום
עודד פורר:
אני רוצה להוציא מכתב למנכ"ל משרד ראש הממשלה, לא רגע, אני רוצה להוציא מכתב למנכ"ל משרד ראש הממשלה על הסיפור הזה
שי פלבר:
יש פה מאמצים אדירים שנעשים אבל לצערי הרב לא מקבלים את המענה
עודד פורר:
למה לא נחתם עדיין הסכם?
משה קול:
רק עוד נקודה אחת
משה קול:
 אנחנו יודעים, עוד שלושה חודשים, המדינה הביאה בשלוש השנים האחרונות קבוצה מאוד גדולה - - -
שמעון סולומון:
3,000
משה קול:
3,000 עולי אתיופיה
משה קול:
 הם כולם עדיין במרכזי הקליטה
קריאה:
נכון, נכון
עודד פורר:
אותו דבר
עודד פורר:
 בני המנשה זה אותו סיפור
משה קול:
לא, לא
שי פלבר:
לא, לא
שי פלבר:
 בני המנשה שונה קצת
שי פלבר:
 שונה קצת
שי פלבר:
 3 חודשים גיור רק
משה קול:
לעומת זה, עולי אתיופיה שנמצאים במרכזי הקליטה יתחילו להגיע לבתי הדין עוד כשלושה-ארבעה חודשים
משה קול:
 בתי הדין לא יוכלו, אין לי תקנים של דיינים, אמרתי שיש לי שני תקנים שאני נותן לדיינים לעדה האתיופית - - -
עודד פורר:
מה חסר לך? תקנים או דיינים?
משה קול:
לא, דיינים אני יכול למצוא
עודד פורר:
יופי, אז כמה תקנים חסרים לך?
משה קול:
לפחות כשלושה-ארבעה דיינים שיוכלו - - -
עודד פורר:
חסרים שלושה-ארבעה תקנים למערך הגיור
שמעון סולומון:
ארבעה דיינים
שמעון סולומון:
 שניים בצפון ושניים בדרום
שי פלבר:
אם יורשה לי, אני חייב להצביע רגע על האבסורד
שמעון סולומון:
אנחנו יודעים בדיוק מה המספרים
שי פלבר:
המדינה מבקשת מאיתנו, ובצדק, זה גם עולה - - -
עודד פורר:
בסוף הרי - - -
שי פלבר:
זה עולה יותר מאשר מרכז הקליטה
קריאה:
יש היום אחד ואחד
קריאה:
 אנחנו מדברים על שלושה בכל מקום
שי פלבר:
תקן של דיין - - -
עודד פורר:
 הנושא ברור
עודד פורר:
 אני רוצה - - -
אברהם נגוסה:
החלטת הממשלה - - -
משה קול:
סליחה, אם אפשר?
עודד פורר:
ברור, סליחה
אברהם נגוסה:
החלטת הממשלה מעוגנת בתקציב
עודד פורר:
נגוסה
אברהם נגוסה:
האם התקציב מספיק או לא מספיק
שי פלבר:
הוא לא מספיק
שי פלבר:
 אבל גם מה שיש, לא נחתם הסכם עדיין
עודד פורר:
 במילה
עודד פורר:
 סליחה, אברהם
אברהם נגוסה:
לא יאומן
משה קול:
שני משפטים
משה קול:
 יש לנו את הדיינים
משה קול:
 לא צריך למנות דיינים חדשים, אבל צריך להעלות להם את התקנים
משה קול:
 יש לנו שישה דיינים שעובדים בחלקיות משרה
עודד פורר:
הבנתי, הבנתי
משה קול:
אנחנו משוועים לעלות
משה קול:
 שנייה אחת, עוד משהו להשלים
משה קול:
 דיבר פה מעוז, שי דיבר, מר נגוסה דיבר, חסרים לנו תקנים של עובדים
קריאה:
רכזים
משה קול:
יש לנו שני עובדים, רכזים, שהם חייבים להיות יוצאי אתיופיה
משה קול:
 צריכים להבין - - -
שי פלבר:
על 7,000 עולים
משה קול:
על 7,000 עולים שני רכזים
משה קול:
 ידידיה אלנה בדרום, הרב רחמים בלטה בצפון, עובדים - - -
קריאה:
נשמח לשמוע אותו אולי
עודד פורר:
 ברור, תודה, סליחה
עודד פורר:
 אני רוצה לשמוע את עמיחי עיטם
קריאה:
אם אפשר להתייחס?
עודד פורר:
לא, לא, לא, רגע
עודד פורר:
 הנושא הזה ברור
שמעון סולומון:
הוא אחד הרכזים
עודד פורר:
 אבל, הנושא הוא לא דיון על הרכזים, הנושא הוא דיון על מערך הגיור
עודד פורר:
 ואני מנסה לגעת בכל הזה
עודד פורר:
 הנושא הזה של הרכזים ברור
עודד פורר:
 ברגע שנקודה ברורה, אפשר לדון עליה גם שעה עכשיו לדבר רק על זה, אבל אפשר להתקדם הלאה
עודד פורר:
 עמיחי עיטם
עמיחי עיטם:
בוקר טוב, צהרים טובים
עמיחי עיטם:
 עמיחי מנתיב
עמיחי עיטם:
 נתיב הוקמה על ידי ממשלת ישראל והסוכנות היהודית כחלק מהמלצות וועדת נאמן בסוף שנות התשעים
עמיחי עיטם:
 היום אנחנו הזרוע הביצועית ללימודים לקראת גיור
עמיחי עיטם:
 אנחנו גם נותנים את, גם מלמדים בצה"ל וגם מלמדים כיתות בכל רחבי הארץ
עמיחי עיטם:
 דווקא עם בני העדה האתיופית קצת פחות
עמיחי עיטם:
 נכנסנו לזה רק בשנים האחרונות
עמיחי עיטם:
 אבל למעשה כל עולה או כל אדם שרוצה ללמוד לקראת גיור מקבל את השירותים האלה בחינם על חשבון המדינה
עודד פורר:
איך עולה נחשף לזה שהוא יכול לעבור גיור?
עמיחי עיטם:
אז פה זה הבעיה הכי גדולה שלנו
עמיחי עיטם:
 אנחנו בעבר ביקשנו שממשלת ישראל תגיע לאנשים האלה, בדיוק כמו שעושים בצה"ל
עמיחי עיטם:
 נתקע איפשהו בוועדת מנכ"לים - - -
עודד פורר:
משרד הקליטה פה?
עמיחי עיטם:
זה לא, אני לא בטוח שזה קשור למשרד הקליטה
עמיחי עיטם:
 כי רוב, ככל שעובר הזמן - - -
עודד פורר:
סיפרו בצה"ל שכשמתגייס מישהו שהוא חסר דת, מקבל טלפון ממפקד היחידה, אומר לו "תשמע, שתדע, יש לך אופציה כזו וכזו"
עודד פורר:
 עכשיו, כשמגיע עולה, הוא מגיע לשדה התעופה, אומרים לו "אדוני היקר, שתדע, יש לך אופציה כזו וכזו"?
עמיחי עיטם:
אז אני - - -
שי פלבר:
אם כי אני רוצה רגע להגיד רגע שבדיון שערכנו לפני כחודשיים עם משרד העלייה והקליטה, סיכמנו על פורום שבו כל מנהלי המרחבים ייחשפו לדבר הזה, ועמיחי, ולפני כחודש כמדומני, הציג את נושא הגיור לכל רכזי משרד העלייה והקליטה
שי פלבר:
 חשוב להגיד
קריאה:
כן, אבל עולה לא מקבל
עמיחי עיטם:
כן, אבל עולה כיום לא מקבל
עמיחי עיטם:
אבל אני אומר עוד פעם - - -
עודד פורר:
אגב, זה היה צריך להיות אינטרס, סליחה, זה היה צריך קודם להיות אינטרס שלכם, של מערך הגיור הממלכתי
יהודה עמיטל:
אנחנו פנינו לשר הקליטה בעניין הזה
יהודה עמיטל:
 דיברנו
יהודה עמיטל:
 העלנו את הנושא
עודד פורר:
אייל, אין שום סיבה שלפחות כשפורסים בפניו את זה, תשמע, יש לך אחת שתיים, אתה יכול לקבל ואוצ'ר לתעסוקה, אתה יכול זה, אתה יכול זה, שתדע
עודד פורר:
 גם צריך להסביר את המשמעות, אנשים לא תמיד מבינים את המשמעות עד שהם לא הולכים להתחתן
עודד פורר:
 פתאום הם מגלים שאגב, הוא אפילו, גם אם הוא חי כיהודי, הוא בטוח שהכל בסדר
עודד פורר:
 הוא בטוח שהכל בסדר
אייל כץ:
אז בדיוק בעקבות הדיון שערכנו, אנחנו בדיוק חושבים על באיזה שלב אנחנו מנגישים את הנושא הזה לכל עולה על מנת לאפשר לו לבחור ולהשתתף בתהליך
עודד פורר:
אני חושב שזה חייב להיות בשלב הראשוני
עודד פורר:
 הרבה פעמים זה היה טוב אם לא הייתם סוגרים את האולפנים לעברית, אז היה טוב שזה יהיה חלק מהמערך לאולפנים לעברית
עודד פורר:
 אבל החלטתם לסגור את האולפנים לעברית, אז זו בעיה אחרת
עודד פורר:
 תמשיך, סליחה
עמיחי עיטם:
אנחנו עושים מאמצם גדולים להגיע לאנשים דרך, מה שנקרא, להגיע אליהם, להציע את זה בכל מיני קבוצות למיניהן, בכל מיני מקומות שאנחנו יודעים שהם עתירי עולים
עמיחי עיטם:
 צריך להגיע שככל שעובר הזמן, רוב התלמידים שלנו נהפכים להיות כאלה שנולדו בארץ וגדלו בארץ ולא עולים
עמיחי עיטם:
 ולכן מה שאמרתי קודם, לא בטוח שבמשרד הקליטה, כמובן שאם אנחנו מדברים מהיום והלאה, כל מי שעולה, עדיך שהוא יקבל את המידע הזה
עמיחי עיטם:
 אבל אנחנו כבר נמצאים במדינת ישראל שיש כמעט 500,000, מה שנקרא, חסרי דת
עמיחי עיטם:
יש לנו כיתות לימוד בשפת האם בכל רחבי הארץ
עמיחי עיטם:
 בשעות הערב מותאמים לאנשים עובדים, בימי שיש
עמיחי עיטם:
ובסוף, כולם מגיעים לגיור
עודד פורר:
 אלעד קפלן
אליעזר קפלן:
אז קודם כל תודה על קיום הדיון הזה
אליעזר קפלן:
 יש הרבה נושאים חשובים על סדר היום ואסור להזניח את הסוגיות שקשורות לקיבוץ הגלויות הישראלי וזהותה של מדינת ישראל כמדינה יהודית
אליעזר קפלן:
 לנתונים החשובים שהוצגו פה אני רוצה להוסיף שני נתונים נוספים, שאני חושב שמספרים את היספור של הגיור במדינת ישראל
אליעזר קפלן:
 הראשון זה השקעה של מדינת ישראל בתחום הגיור
אליעזר קפלן:
 התקציב של מערך הגיור
אליעזר קפלן:
 ואם אנחנו מסתכלים על גרף התקציבי של מערך הגיור אפשר לראות עלייה, עד שבשנה האחרונה התקציב של מערך הגיור, 75 מיליון שקלים, אם חסר תקנים צריך לשאול למה
אליעזר קפלן:
 לאן הולך הכסף
אליעזר קפלן:
 והנתון השני זה שיעור המתגיירים מתוך סך כל חסרי הדת, ופה אנחנו רואים דריכה במקום, גם ירידה קלה
אליעזר קפלן:
 אם אנחנו לוקחים את הנתונים של בפועל מתוך כלל הלומדים לקראת גיור, כלומר לא רק אלה שפותחים תיק, אלא כלל הלומדים, הנתונים הם אפילו עגומים יותר
אליעזר קפלן:
 אנחנו מדברים על בערך חצי מסך הלומדים שגם פותחים תיק, לפי הנתונים שהעביר מערך הגיור
אליעזר קפלן:
 אם אנחנו לוקחים רק את הנתונים של אלה שבוחרים בגיור, כלומר לא אנשים שעולים מאתיופיה שעוברים גיור במסגרת תהליך העלייה - - -
שמעון סולומון:
מה זה פותחים תיק?
עודד פורר:
הם באו, התחילו את התהליך
אליעזר קפלן:
אז הנתונים הם אפילו עוד יותר עגומים
אליעזר קפלן:
 בסך הכל אנחנו מדברים על נתון של עלות של כ-40,000 שקל למתגייר, אם המטרה של מערך הגיור זה לגייר ולוקחים את התקציב הכללי
אליעזר קפלן:
 זה לא לוקח בחשבון את התקציבים הנוספים שיש לכל מיני מערכים שפועלים במסגרת עמותות ומסייעים ותומכים במערך הגיור
אליעזר קפלן:
     עכשיו, כמובן שהגיור זה לא סוגיה כלכלית ואולי אפילו קצת לא נעים לדבר על זה רק במונחים כספיים, אבל הנתון הזה כן מבציע על הדיסוננס שבו נמצאת מדינת ישראל
אליעזר קפלן:
 ידה אחת של מדינת ישראל משקיעה משאבים רבים וניכרים בתחום הגיור, לכאורה מתוך מטרה לאפשר לאנשים להתגייר, בזמן שידה השנייה של מדינת ישראל מפקידה את מערך הגיור בידי אנשים שמחזיקים במדיניות הלכתית נוקשה ומחמירה
אליעזר קפלן:
 ויש הרבה אנשים טובים במערך הגיור, אבל צריך להגיד, המדיניות ההלכתית הקיימת היום היא מחמירה יותר ממה שקיים בבתי דין אורתודוקסים שפועלים מחוץ למערך הגיור ברחבי העולם
אליעזר קפלן:
 ולמעשה, מדינת ישראל צריכה לבחור לאיזה יעד היא הולכת
אליעזר קפלן:
 אם המטרה היא לגייר, צריך להשתמש במשאבים הניכרים שמושקעים בתחום הזה, ולהקצות אותם לאנשים שמעוניינים לפתוח את שערי הגיור, ולייצר שערי גיור קשובים ומכילים, שמותאמים לקיבוץ הגלויות הישראלי
אליעזר קפלן:
ואם מדינת ישראל אינה מעוניינת להתגייר, צריך לשאול מה עושים עם התקציב הזה
עודד פורר:
 אחריה הרב אנדרו סאקס
לאה אהרוני:
לאה אהרוני, מנכ"לית "Our People"
לאה אהרוני:
 אנחנו עמותה שמסייעת לעולים שמגיעים מרוסיה ומאוקראינה
לאה אהרוני:
 אז שלוש נקודות
לאה אהרוני:
 א' יש לנו המון עולים שפונים אלינו בבקשה לגיור
לאה אהרוני:
 נשמח לשוחח איתך על זה, כי אנחנו יכולים לפתוח כיתות בקלות
לאה אהרוני:
 דבר שני, אנחנו עשינו סקר עוד לפני על נושא של גיור, וראינו שרוב העולים שהגיעו לפה בשנים האחרונות לא מעוניינים להתגייר
לאה אהרוני:
 גם התגמשות של מערך הגיור לא היה גורם להם להתגייר
לאה אהרוני:
 אלה הממצאים שקיימים אצלנו
לאה אהרוני:
 ונושא שלישי, עד שאנחנו מגיירים אנשים חדשים, יש בארץ עשרות עולים גרים שהגיעו במהלך המלחמה האחרונה, שכבר שנה פלוס מחכים לקבל אזרחות במדינת ישראל
לאה אהרוני:
 יושב פה מזכיר של בית הדין של הרב של קייב, שהוא בעצמו גר, שהוא מחכה שנה פלוס לקבל אזרחות
לאה אהרוני:
 אז עד שאנחנו מגיירים אנשים חדשים, צריך לתת לטפל ולתת אזרחות לגרים שהם כבר הגיעו שהם גרים שנים רבות בקהילות שלהם
עודד פורר:
למה הם לא מקבלים אזרחות?
לאה אהרוני:
כי משרד הפנים סוחב אותם
לאה אהרוני:
 הנה, בן אדם יושב פה 14 חודשים ומחכה לאזרחות
לאה אהרוני:
 יש בחור שנפטר בירושלים לפני שלושה שבועות – גר של עשר שנים במוסקבה, בחור בן שלושים שנפטר כי לא קיבל טיפול רפואי כי לא היה לו ביטוח רפואי
לאה אהרוני:
 בן אדם, כמעט שנה, עשרה חודשים, חיכה לאזרחות
לאה אהרוני:
 יש עשרות משפחות כאלה בירושלים, בארץ, שאנחנו מטפלים בהם
לאה אהרוני:
 אנשים שהגיור שלהם מוכר על ידי הרבנות הראשית, אין שום בעיה, הם עברו גיור בבתי הדין המוכרים, ומשרד הפנים סוחב-סוחב-סוחב-סוחב את התיקים שלהם
עודד פורר:
ציפי ציון
ציפי ציון:
שלום לכם גם
ציפי ציון:
 קודם כל, "סוחב" זה לא מילה טובה כי הכתפיים שלי קצת, לא יכולות לסחוב הרבה
ציפי ציון:
 אבל לעניינו, יש ברשות אוכלוסין כמה נתיבים של בדיקה של תיקים של גיור
ציפי ציון:
 יש לנו ממשק עם מערך הגיור הממלכתי, יש לנו ממשק עם הסוכנות היהודית, יש לנו ממשק עם נתיב
ציפי ציון:
 וכל התיקים, כמובן של אנשים שמגיעים לשכות רשות האוכלוסין שפרוסות לאורך כל הארת, שהם מגישים בקשה לשינוי מעמד בעקבות גיור שנעשה או בישראל או בחו"ל, כמובן לפי כל הזרמים – גם אורתודוקסי, גם רפורמי וגם קונסרבטיבי
ציפי ציון:
 לעניין הזה של הבחור הזה שנפטר, אגב, לא היה לי דרכון לגביו ולא קיבלתי שום תיק לגבי הבחור
ציפי ציון:
 את יכולה להעביר לי אחר כך את הפרטים
ציפי ציון:
 אנחנו גם עשינו על זה בדיקה ברשות האוכלוסין
קריאה:
אנחנו שלחנו לך - - -
ציפי ציון:
אנחנו לא ניכנס עכשיו ל- - -
שלומית אבינח:
לאה, בואי, זה לא פייר להעלות מקרים שלא העברתם לוועדה
עודד פורר:
לא, לא, אנחנו לא נדון במקרה פרטני, זה ברור
עודד פורר:
 אני, יש לי שאלה מאוד פשוטה
שלומית אבינח:
בבקשה, לא לעשות את זה
עודד פורר:
יש לי שאלה פשוטה
עודד פורר:
 הרי, אתם, יש רשימה, שאחר כך נדבר על הרשימה, אבל יש רשימה של בתי דין לגיור שמוכרים
עודד פורר:
 מגיע בן אדם, הוא עבר את הגיור, מה, איפה הבעיה? למה זה צריך לקחת, יש תעודה?
ציפי ציון:
ברציונל אתה צודק, אבל בכמויות - - -
עודד פורר:
אני חייב לומר, הן לא גדולות
ציפי ציון:
הן גדולות
דן אילוז:
לצערנו הן לא מספיק גדולות
ציפי ציון:
 הן גדולות, ונכון שהבסיס של תיקים של אנשים שעברו גיור שהוא מוכר, ועל פניו, קודם כל, אני רוצה בכלל להתחיל את ההתחלה שהיום, כדי לקבל מעמד בישראל לעולה ולאזרח ישראלי, זה ההליך הכי קל
ציפי ציון:
 זאת אומרת, אחרי שנה אתה גם עובר הליך של לימודים, אתה גם מקבל אזרחות ישראלית, אתה גם, אזרח כמוני וכמוך
ציפי ציון:
 עכשיו, נכון שבבסיס יש כל מיני תבחינים שאנחנו צריכים לראות האם כנות של הגיור - - -
עודד פורר:
לא, אני לא מבין
עודד פורר:
 אתם נותנים עוד תעודת המרה?
ציפי ציון:
לא
עודד פורר:
אז אם יש לו, אם - - -
ציפי ציון:
אבל, בגלל שהגיור, כבוד יושב הראש - - -
קריאה:
כולם שומרי סף
ציפי ציון:
בגלל שהגיור, מקנה מעמד - - -
עודד פורר:
 אני לא - - -
ציפי ציון:
רגע, אני רוצה, יש איזה הבדל בין תעודת המרה לבין מעמד
עודד פורר:
מה אתם בודקים?
ציפי ציון:
אז אנחנו בודקים, קודם כל יש לי אנשים שאנחנו סירבנו אותם כמה וכמה פעמים בנהלים שונים
ציפי ציון:
היא רצתה פה נוהל רפואי
ציפי ציון:
 היא רצתה להישאר במדינת ברפואי
עודד פורר:
מה זה קשור?
ציפי ציון:
היה לה פה בן זוג ישראלי
ציפי ציון:
 אני סתם נותנת לך דוגמא
עודד פורר:
מה זה קשור? מה זה קשור לגיור שלה?
ציפי ציון:
אז אני נותנת לך תהליך של בן אדם שעובר פה כמה תהליכים של נהלים שונים ברשות האוכלוסין ובסופם הוא אומר אוקיי, איזה נתיב אני עוד יכול ללכת, ועובר גיור
עודד פורר:
מה זה, הנתיב של הגיור הוא מה, איך זה, זה כזה כפתור? הוא לוחץ על כפתור?
ציפי ציון:
אבל הבחורה אומרת אני רוצה גם - - -
עודד פורר:
אבל היא עברה גיור
עודד פורר:
 עברתם, תראו, אי אפשר, אי אפשר מצד אחד להגיד לבן אדם תקשיב, יש נתיב של גיור
עודד פורר:
 הוא נתיב מאוד קשה
עודד פורר:
 יש, אני חושב, הסכמה פה היום, יש כאלה שאומרים, מתוך מדיניות, יש מתוך מדיניות ואמירה גם הלכתית שאומרת אנחנו לא – בסדר
עודד פורר:
 מישהו שעבר את כל תהליך הגיור, סיים את המסלול, קיבל את התעודה, סליחה, מה אתם בודקים?
ציפי ציון:
כמו שאמרתי – את כנות - - -
עודד פורר:
אבל כבר בדקו לו את הכנות כשהוא קיבל את התעודה, אז אתם בודקים אותו עוד פעם?
עודד פורר:
עכשיו יש לי שאלה
ציפי ציון:
כן
עודד פורר:
אם אני, אם יש יהודי שעבר גיור לפני עשר שנים והפסיק לשמור מצוות, למה אתם לא בודקים אותו?
ציפי ציון:
אין לי עניין במקרה הזה
ציפי ציון:
לא, זה לא קשור למצוות
עודד פורר:
אז מה אתם בודקים? אז איזו כנות?
ציפי ציון:
יש, אז כמוש הסברתי לך, כשיש אנשים שבמדינת ישראל - - -
עודד פורר:
על פי איזה - - -
ציפי ציון:
עברו - - -
עודד פורר:
על פי איזה חוק אתם בודקים?
ציפי ציון:
אין פה חוק, יש פה עניין של תבחינים
עודד פורר:
אז מה יש פה?
קריאה:
תבחינים
ציפי ציון:
יש פה עניין של תבחינים
ציפי ציון:
 שדווקא, אגב, כל - - -
עודד פורר:
מה אומרים התבחינים?
ציפי ציון:
התבחינים אומרים שאנחנו רוצים לראות תעודה של שלושה רבנים, אנחנו רוצים לראות את תהליך הגיור, מי לימד אותך
שאול פרבר:
כל האנשים ששנינו מייצגים עומדים בכל התבחינים
שאול פרבר:
 לא היו מעיזים לשלוח - - -
ציפי ציון:
אז אמרתי - - -
שאול פרבר:
אבל אז יש סעיף אחד שאומר אנחנו יכולים להשתמש, איך אומרים, מילה לא כל כך נעימה כאן בבניין הזה – סבירות
דן אילוז:
זה הדיון שהתחיל עכשיו בוועדה אחרת
שאול פרבר:
בן אדם ש - - -
ציפי ציון:
יכול להיות - - -